**BIOGRAFIJA**

Dr Zoran Gluvić je rođen 11/09/1972. godine u Zemunu. Medicinski fakultet u Beogradu je upisao je 1992. godine, a diplomirao je 1998. godine, sa srednjom ocenom 9,63. Magistarsku tezu iz oblasti imunologije “Efikasnost antiretrovirusne terapije primenjene po modifikovanim uslovima na tok i prognozu HIV infekcije" odbranio je 2003. godine. Specijalizaciju iz interne medicine započeo je 2000. godine, a specijalistički ispit sa odličnom ocenom položio 2004. godine. Užu specijalizaciju iz endokrinologije započeo 2008. godine, a rad „Merenje simptoma hipotireoidizma primenom bodovnog sistema kod ispitanica supstituisanih levotiroksinom nakon uspostavljenog laboratorijskog eutireoidizma“ odbranio u januaru 2010. godine. Od oktobra 2000. godine zaposlen je na Klinici za internu medicinu KBC Zemun, Služba endokrinologije i dijabetesa i Odeljenje internističke intenzivne nege. Od 2012. godine izabran je u zvanje kliničkog asistenta za predmet interna medicina na Medicinskom fakultetu u Beogradu. Autor je i koautor preko 40 stručnih radova i publikacija, od čega je 19 radova objavljeno *in extenso* u časopisima indeksiranim u JCR/Medline bazama podataka.